**Programmas apsaimniekotāja (PA) vadības shēma**

**Iekšlietu ministrija (IeM)**

Programmas partneris.

Deleģē darbam Sadarbības komitejā pārstāvi ar balsstiesībām

Atbild par programmas partnera administrēšanas izdevumiem un sniedz atskaites TM .

Attiecībā uz Valsts policijas projektu – veic PA deleģētās funkcijas (kontroles, pārskatu izskatīšana, pārbaudes projektu īstenošanas vietās). Uzaicina PA piedalīties pārbaudēs projektu īstenošanas vietās.

Ir tiesības lūgt vadlīnijas no PA un pilda PA dotās vadlīnijas.

Plāno līdzekļus valsts budžetā VP projektam un IeM tehniskajai palīdzībai.

Piedalās programmas publicitātes pasākumos.

Sniedz visu nepieciešamo informāciju PA.

Visas komunikācijas un vēstuļu par VP projektu kopijas nosūta PA.

Deleģē novērotāju VP projekta uzraudzības komitejā.

Veic VP projekta iepirkumu pirmspārbaudes.

.

**Sadarbības komiteja –** vada PA pārstāvis.

Pārstāvji ar balsstiesībām no TM, IeM kā programmas partnera, Norvēģijas korekcijas dienestiem (donoru programmas partneris)

Pārstāvji ar padomdevēja tiesībām – FM, NĀM, FIB, EP.

Sekretariāta funkcijas nodrošina Projektu departaments

Funkcijas:

1) būt par centrālo forumu diskusijām programmas jomā,

2) ieteikt iespējamos projektu partnerus Norvēģijā,

3) izvērtēt programmā sasniegto progresu,

4) izvērtēt programmas īstenošanas rezultātus, izskatīt ikgadējos progresa ziņojumus,

5) izskatīt un ieteikt PA programmas grozījumus, kas varētu veicināt programmas mērķu un iznākumu sasniegšanu,

6) izvērtēt iepriekš definēto projektu iesniegumus, saskaņot projektu grozījumus, ja tie skar indikatorus, pievieno vai izslēdz aktivitātes, vai saistīti ar finansējuma pārdali starp projektiem

**Tieslietu ministrijas valsts sekretārs** – ministrijas administratīvais vadītājs, Var pārskatīt valsts sekretāra vietnieka lēmumu

**Tieslietu ministrijas valsts sekretāra vietnieks stratēģijas jautājumos** – PA vadītājs. Paraksta dokumentus no PA puses.

**Budžeta departaments** (BD) – plāno finanšu līdzekļus projektu īstenošanai IeVP un VPD budžetā, piedalās finanšu prognozes sagatavošanā

**Administratīvais departaments** (AD) – piedalās publicitātes nodrošināšanā, veic iepirkumu pirmspārbaudes un sniedz atzinumu par atbilstību Publisko iepirkumu likumam, piedalās projektu atskaišu izskatīšanā attiecībā uz iepirkumiem un sniedz viedokli PD.

**Juridiskais departaments** – izstrādā projektu līguma projektu (sadarbībā ar PD), sniedz juridisko atbalstu PD un PA vadītājam, sniedz viedokli pēc PD vai PA vadītāja pieprasījuma, izskata un vizē projektu līgumu grozījumus, izskata un vizē programmas īstenošanas līgumu un tā grozījumus

**Projektu departaments** (PD): Atbild par programmas un tās grozījumu sagatavošanu. Piedalās projektu līgumu un to grozījumu sagatavošanā.

Veic Sadarbības komitejas sekretariāta funkcijas un sagatavo visu dokumentāciju Sadarbības komitejas darba nodrošināšanai.

Plāno un pārvalda programmas apsaimniekotāja programmas administrēšanas izdevumus. Kopā ar Administratīvo departamentu atbild par publicitātes pasākumiem.

Veic Ieslodzījuma vietu pārvaldes un Valsts probācijas dienesta projektu uzraudzību (kontrole, pārskatu izskatīšana, pārbaudes projektu īstenošanas vietās). Sniedz konsultācijas un atbalstu visiem projektu īstenotājiem. Veic izlases virspārbaudes VP projektā. Ir tiesības piedalīties IeM veiktajās pārbaudēs uz vietas un veikt neatkarīgas pārbaudes uz vietas VP projektā.

Sadarbojas ar Vadošo iestādi (Finanšu ministriju), Sertifikācijas iestādi (Valsts kasi) un Revīzijas iestādi (Finanšu ministriju). Sagatavo visas atskaites un ziņojumus Finanšu instrumentu birojam un Sertificēšanas iestādei. Sagatavo plānoto maksājumu prognozi.

Deleģē novērotāju projektu uzraudzības komitejās. Veic visas citas PA funkcijas, kas nav deleģētas citai TM struktūrvienībai vai IeM.

**Nozaru politikas departaments/ valsts sekretāra vietnieks tiesību politikas jautājumos** – piedalās Sadarbības komitejā, piedalās programmas un tās grozījumu izstrādē, izskata projektu līguma grozījumus (atbilstība nozares politikai) un sniedz viedokli PD, piedalās ikgadējo ziņojumu un izvērtējumu sagatavošanā. Piedalās projektu uzraudzības komitejās IeVP un VPD projektos

**Ārējais izvērtētājs** – saskaņā ar regulu - ārpakalpojums

Tieslietu ministrs G.Bērziņš

Iesniedzējs: Tieslietu ministrs G.Bērziņš

15.12.2011. 13:09

I.Remese

516

67036853; inta.remese@tm.gov.lv